stanford-oval/wikipedia huggingface dataset:
รัฐเซาท์แคโรไลนา
ลักษณะภูมิประเทศ

บริเวณชายฝั่งมหาสมุทรแอตแลนติก มีลักษณะเป็นแอ่งต่ำของรัฐ เป็นที่ราบชายฝั่ง ประกอบไปด้วยตะกอนต่าง ๆ ที่มีการผสมกันระหว่างดินและทราย เป็นทางยาว พื้นที่นี้เหมะแก่การเพาะปลูกและทำการเกษตรกรรมต่าง ๆ ถึงแม้ว่าบางส่วนอาจจะมีลักษณะเป็นหนองน้ำ บริเวณนี้ยังมีบึงน้ำเค็มและปากแม่น้ำที่เหมาะแก่การสร้างท่าเรือที่เมืองยอร์ชทาวน์และชาร์ลสตันทางตะวันตกของที่ราบชายฝั่งเป็นบริเวณที่เรียกว่า แซนด์ฮิลล์ บริเวณนี้เป็นส่วนที่เหลือของ ชายฝั่งในอดีตที่เป็นภูเขาทรายเมื่อตอนแผ่นดินได้จมลงไปหรือระดับน้ำในมหาสมุทรสูงขึ้น
บริเวณที่อยู่ตีนเขาซึ่งเป็นส่วนที่เหลือมาจากการกัดกร่อนของภูเขา มันเต็มไปด้วยเนินเขา และก้อนหิน ทำให้มีพื้นที่เพียงเล็กน้อยเท่านั่นที่เหมาะสมแก่การเพาะปลูก ปัจจุบันนี้จึงได้มีการปลูกป่าแทน ทางส่วนตะวันออกเฉียงใต้ของตีนเขาเป็นส่วนที่เรียกว่า Fall line ซึ่งเป็นจุดบรรจบของตีนเขาและพื้นที่ราบ และณ บริเวณนี้ ยังเป็นจุดที่แม่น้ำได้ไหลไปยังบริเวณพื้นที่ราบ ทำให้บริเวณนี้เป็นบริเวณที่มีการนำพลังงานน้ำมาใช้เพื่อเป็นการผลิตพลังงานไฟฟ้าให้กับเมืองต่าง ๆ เช่น เมืองหลวงของรัฐโคลัมเบีย
บริเวณส่วนเหนือของรัฐเป็นจุดที่สูงที่สุดของรัฐ ประกอบด้วยสันเขาของเทือกเขาบลูริดจ์ ซึ่งมีบางส่วนอยู่ในรัฐนอร์ทแคโรไลนา และรัฐจอร์เจีย ภูเขานี้เป็นส่วนหนึ่งของเทือกเขาแอปพาเลเชียน ซึ่งจุดสูงสุดของรัฐ มีความสูง 1085 เมตร และในบริเวณนี้มีแม่น้ำแชตทูกา ซึ่งเป็นเขตแดนธรรมชาติระหว่างรัฐเซาท์แคโรไลนา กับรัฐนอร์ทแคโรไลนา และรัฐจอร์เจีย
รัฐเซาท์แคโรไลนา เป็นรัฐที่ได้รับผลกระทบจากแผ่นดินไหวบ่อยครั้งซึ่งเกิดขึ้นบ่อยที่สุดในบริเวณตะวันออกเฉียงใต้ของรัฐ แผ่นดินไหวครั้งใหญ่ที่สุดเกิดขึ้นเมื่อวันที่ 1 กันยายน 1886 ที่เมืองชาลส์ตัน มีขนาดประมาณ 7.2 ริกเตอร์ มีผู้เสียชีวิตทั้งหมด 60 คน และสิ่งปลูกสร้างส่วนใหญ่ของเมืองถูกทำลาย
ลักษณะภูมิอากาศ

รัฐเซาท์แคโรไลนามีภูมิอากาศแบบร้อนชื้น แต่เขตทางตอนเหนือของรัฐจะมีลักษณะอากาศแบบนี้น้อยกว่าส่วนที่อยู่ติดชายฝั่งมหาสมุทรแอตแลนติกในช่วงหน้าร้อนแถบชายฝั่งของเซาท์แคโรไลนาจะมีอากาศที่ร้อนและชื้นในเวลากลางวัน มีอุณหภูมิเฉลี่ยอยู่ที่ประมาณ 30-33 °C ในพื้นที่ส่วนใหญ่ของรัฐ และจะมีอากาศที่เย็นลงในตอนกลางคืนซึ่งอุณหภูมิจะอยู่ประมาณ 21 °C
รัฐเซาท์แคโรไลนาเป็นรัฐที่มีหิมะตกแต่ไม่มากนัก โดยหิมะที่ตกโดยเฉลี่ยจะมีความสูงประมาณ 1 นิ้ว ซึ่งอันที่จริงแล้วไม่มีพื้นที่ใดในรัฐนี้ที่มีหิมะตกเกิน 6 นิ้ว หรือโดยประมาณ 15 เซนติเมตร
รัฐเซาท์แคโรไลนาเป็นรัฐที่อยู่ในเขตพายุไต้ฝุ่น ซึ่งจะประสบกับฤดูมรสุมในช่วงประมาณเดือนมิถุนายนถึง พฤศจิกายน โดยจะมีช่วงที่พายุเข้ามาหนักที่สุดในตอนปลายเดือนสิงหาคมถึงต้นเดือนตุลาคม เฉลี่ยแล้วจะมีวันประมาณ 50 วัน ที่รัฐจะอยู่ภายใต้พายุฝน
ประวัติศาสตร์รัฐเซาท์แคโรไลนา

แต่เดิมเคยมีชาวอินเดียนเผ่ายามาชีอาศัยอยู่ขณะที่สเปนและฝรั่งเศสต่างล้มเหลวในการตั้งถิ่นฐานเมื่อปี 1526 และ 1562 ตามลำดับ ต่อมาในปี 1663 พระเจ้าชาลส์ที่ 2 แห่งอังกฤษ ได้พระราชทานกรรมสิทธิ์แก่ราชบริพารใกล้ชิด 8 คนแล้วนักล่าอาณานิคมอังกฤษก็มาถึงในปี 1670 และแบ่งอาณานิคมออกเป็นแคโรไลนาเหนือและใต้ในปี 1713 ความจำเป็นของแรงงานทาสในการทำไร่ฝ้ายและยาสูบ ทำให้เซาท์แคโรไลนาทำสงครามกับรัฐที่ต้องการเลิกล้มระบบทาส ทำให้แคโรไลนาเป็นรัฐแรกที่ประกาศแยกตัวออกมาจากสหพันธรัฐ ในปี 1860 นำไปสู่สงครามกลางเมืองอเมริกา ณ ป้อมฟอร์ตซัมเทอร์บนท่าเรือชาลส์ตัน ตลอดช่วง 10 ปีหลังสงคราม เซาท์แคโรไลนาปกครองโดยนักการเมืองจากรัฐทางเหนือที่ได้รับคะแนนเสียงจากคนผิวดำ รัฐนี้กลับมาอยู่ในสหพันธรัฐอีกครั้งในปี 1868
เศรษฐกิจการค้าของรัฐเซาท์แคโรไลนา

ในปี 2004 สำนักงานวิเคราะห์ด้านเศรษฐกิจของอเมริกา ได้ทำการสรุปมาว่า รัฐเซาท์แคโรไลนามีรายได้รวมทั้งหมดประมาณ 136 พันล้านดอลลาร์ คิดเป็นประมาณร้อยละ 81 ของรายได้เฉลี่ย สินค้าส่งออกหลักของรัฐเซาท์แคโรไลนาในภาคเกษตรกรรม คือ ยาสูบ สัตว์ปีก เนื้อสัตว์ และผลิตภัณฑ์จากการทำฟาร์ม ถั่วเหลือง หมู ส่วนสินค้าส่งออกในภาคอุตสาหกรรมคือ สิ่งทอชั้นดี ผลิตภัณฑ์เคมี ผลิตภัณฑ์กระดาษ เครื่องจักรทางอุตสาหกรรม และการท่องเที่ยว
แหล่งข้อมูลอื่น

เว็บไซต์ทางการ
South Carolina State Guide, from the Library of Congress
South Carolina Department of Parks & Tourism
คู่มือการท่องเที่ยว South Carolina จากวิกิท่องเที่ยว (ในภาษาอังกฤษ)
Reynolds, Francis J., บ.ก. (1921). "South Carolina" . Collier's New Encyclopedia. New York: P. F. Collier & Son Company.
South Carolina ที่เว็บไซต์ Curlie
Energy & Environmental Data for South Carolina
USGS real-time, geographic, and other scientific resources of South Carolina
U.S. Census Bureau
South Carolina Visitor & Travel Information
South Carolina State Facts from USDA เก็บถาวร 2014-12-05 ที่ เวย์แบ็กแมชชีน
ดูข้อมูลทางภูมิศาสตร์ที่เกี่ยวข้องกับ รัฐเซาท์แคโรไลนา ที่โอเพินสตรีตแมป
South Carolina Lakes Database and reviews
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef 
34°N 81°W﻿ / ﻿34°N 81°W﻿ / 34; -81﻿ (State of South Carolina)
ฮาบิบ เบย์

| 0 | 1 | 2 | 3 |
| --- | --- | --- | --- |
 เบย์ขณะลงเล่นให้นิวคาสเซิลยูไนเต็ด
ข้อมูลส่วนตัว
ชื่อเต็ม:  ฮาบิบ เบย์
วันเกิด:   (1977-10-19) 19 ตุลาคม ค.ศ. 1977 (47 ปี)
สถานที่เกิด:  ซูว์แรน ประเทศฝรั่งเศส
| ส่วนสูง | 1.82 เมตร (6 ฟุต) |  |  |
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 1997–1998 |  ปารีแซ็ง-แฌร์แม็ง 2 |  17 |  (2) |
| 1998–2003 |  สทราซบูร์ |  134 |  (8) |
| 2003–2007 |  มาร์แซย์ |  147 |  (4) |
| 2007–2009 |  นิวคาสเซิล ยูไนเต็ด |  52 |  (1) |
| 2009–2012 |  แอสตันวิลลา |  9 |  (0) |
| 2011–2012 |  ดองคัสเตอร์ โรเวอส์ (ยืม) |  9 |  (0) |
| 2012 |  ดองคัสเตอร์ โรเวอส์ |  13 |  (2) |
ทีมชาติ‡
| 2001– 2008 |  เซเนกัล |  35 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16:54, 29 มีนาคม 2010 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:43, 28 มกราคม 2008 (UTC)
ฮาบิบ เบย์ (Habib Beye) เกิดเมื่อวันที่  19 ตุลาคม ค.ศ. 1977 เป็นอดีตนักฟุตบอลชาวเซเนกัลที่เกิดในฝรั่งเศส เคยเล่นในพรีเมียร์ลีก กับนิวคาสเซิล ยูไนเต็ดและสโมสรฟุตบอลแอสตันวิลลา และฟุตบอลทีมชาติเซเนกัล เล่นตำแหน่งแบ็กขวาและตำแหน่งกองหลัง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฮาบิบ เบย์
| ด ค กผู้เล่นยอดเยี่ยมแห่งปีของสโมสรฟุตบอลนิวคาสเซิลยูไนเต็ด |
| --- | --- |
 1976: Gowling  1977: Burns  1978: Nattrass  1979: Withe  1980: Shoulder  1981: Carr  1982: Martin  1983: คีแกน  1984: คีแกน  1985: เบียร์ดสลีย์  1986: เบียร์ดสลีย์  1987: Goddard  1988: แกสคอยน์  1989: Hendrie  1990: Quinn  1991: Burridge  1992: G. Peacock  1993: L. Clark  1994: โคล  1995: Venison  1996: D. Peacock  1997: Watson  1998: Batty  1999: เชียเรอร์  2000: เชียเรอร์  2001: กิฟเวน  2002: Solano  2003: เชียเรอร์  2004: Bernard  2005: กิฟเวน  2006: กิฟเวน  2007: Butt  2008: เบย์  2009: Bassong  2010: โฆเซ เอนริเก  2011: โกโลชินิ  2012: กรึล  2013: Santon  2014: Williamson  2015: ยันมาต  2016: Elliot  2017: คลาร์ก  2018: Lascelles  2019: รอนดอน
จอนหู

จอนหู
จอนหู, จรหู (เทียบคำไทใหญ่ จอน แปลว่า เสียบ) หรือ กรรเจียกจอน, กรรเจียกจร (มาจากคำเขมรว่า ត្រចៀក ตฺรเจียก แปลว่า หู) เป็นเครื่องประดับหู มีรูปเป็นกระหนก ใช้ตกแต่งร่วมกับศิราภรณ์อย่างมงกุฎ ชฎา หรือรัดเกล้า
การไว้ผมปีกของสตรีไทยในอดีต จะมีการไว้จอนผมที่ข้างหู ยาวออกมาแล้วทัดไว้ที่หู เรียกว่า "จอนหู" หรือ "จอนผม" ถือว่าเป็นความสวยงามรูปแบบหนึ่ง แล้วคลี่คลายมาด้วยการตกแต่งจอนผมด้วยดอกไม้ แต่เดิมกรรเจียกจรทำจากดอกไม้สด ร้อยเป็นพวงหรือช่อพริ้วไสวอยู่ข้างหู ตามอย่างภาพเทพยดาในจิตรกรรมสมัยอยุธยา ครั้นในสมัยรัตนโกสินทร์ มีการเขียนกรรเจียกจรเป็นลายกระหนก ด้านบนคล้ายดอกไม้ทัด ด้านล่างเหมือนปลายอุบะ มีลวดลายต่าง ๆ เช่น กระหนกใบเทศ กระหนกหางโต ทำจากวัสดุอื่น ๆ เช่นเครื่องทองหรือเครื่องเงิน ประดับตกแต่งด้วยอัญมณีมีค่า สวยงามคงทนกว่าดอกไม้สด โดยจอนหูแบ่งออกเป็นสองส่วน คือ ส่วนบนทำหน้าที่เป็นดอกไม้ทัด และส่วนล่างทำหน้าที่แทนอุบะ
ทั้งนี้จอนหูในการแสดงรามเกียรติ์ แบ่งออกเป็นสองรูปแบบ คือ จอนหูแบบมนุษย์ กับจอนหูแบบยักษ์ โดยจอนหูแบบมนุษย์จะเผยให้เป็นใบหู ขณะที่จอนหูแบบยักษ์จะมีลักษณะปิดหรือครอบใบหู ซึ่งจอนหูแบบมนุษย์มีสองแบบ อย่างแรกคือจอนหูแบบธรรมดา กับอย่างที่สองคือจอนหูแบบครีบหางปลา ซึ่งจอนหูอย่างหลังนี้พบได้ในหัวโขนของพระภรตมุนี หรือพ่อแก่
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอนหู
| ด ค กเครื่องแต่งกายไทย |
| --- | --- | --- |
| เครื่องนุ่งห่ม |  กระโปรง  กางเกงช้าง  กางเกงมวย  กางเกงเล  ขาก๊วย  ครุย  คอกระเช้า  เจียระบาด  โจงกระเบน  ซิ่น  เตี่ยว  ปาเต๊ะ  ผ้าเกี้ยว  ผ้าขาวม้า  ผ้าถุง  ผ้าแถบ  ผ้านุ่ง  ผ้าห่ม  ราชปะแตน  สนับเพลา  เสนากุฎ  เสื้อกระบอก  เสื้อแขนหมูแฮม  เสื้อลายลูกไม้  เสื้อปัด  โสร่ง  เอี๊ยม  |  |
| เครื่องสวมศีรษะ |  กระบังหน้า  กุบ  กุยเล้ย  เกี้ยว  งอบ  ชฎา  เทริด  ปันจุเหร็จ  ปิ่น  มงกุฎ  รัดเกล้า  ลอมพอก  หมวกกะโล่  หูกระต่าย  |  |
| เครื่องประดับ |  กรองศอ  กระถอบ  ก่องนม  จอนหู  จะปิ้ง  ดอกไม้ทัด  ทับทรวง  ปั้นเหน่ง  พาหุรัด  สร้อยพระ  สะอิ้ง  สังวาล  อินทรธนู  |  |
| ดูเพิ่ม |  เกราะ  กาสาวพัสตร์  ชุดไทยพระราชนิยม  หัวโขน  |  |
เนรมิตรหนัง ฟิล์ม

| --- | --- |
ประเภท: บริษัทจำกัด
อุตสาหกรรม: ภาพยนตร์ สื่อ
ก่อตั้ง: พ.ศ. 2564
สำนักงานใหญ่: โครงการ 111 ประดิษฐ์มนูธรรม (ห้องเลขที่ 403) เขตลาดพร้าว แขวงลาดพร้าว กรุงเทพมหานคร 10230
บุคลากรหลัก: กนกวรรณ วัชระ (ประธานเจ้าหน้าที่บริหาร)
เจ้าของ: บริษัท ไททัน แคปปิตอล กรุ๊ป โฮลดิ้งส์ จํากัด
เว็บไซต์: https://neramitnungfilm.com/
บริษัท เนรมิตรหนัง ฟิล์ม จำกัด เป็นบริษัทผลิตภาพยนตร์ไทย จัดจำหน่ายภาพยนตร์ โรงภาพยนตร์ และโรงมหรสพอื่นประกอบธุรกิจผลิต รับจ้างผลิต รายการวิทยุ โทรทัศน์ รวมถึงงานด้านบันเทิง ก่อตั้งเมื่อ พ.ศ. 2564 ด้วยทุนจดทะเบียน 15 ล้านบาท มีกนกวรรณ วัชระ เป็น ประธานเจ้าหน้าที่บริหาร
ผลงานภาพยนตร์เรื่องแรกคือ 4 KINGS อาชีวะ ยุค 90 ออกฉายวันที่ 9 ธันวาคม พ.ศ. 2564 โดยทำรายได้ 170 ล้านบาท จากนั้นบริษัท ไททัน แคปปิตอล กรุ๊ป โฮลดิ้งส์ จํากัด ได้เข้าซื้อกิจการ บริษัท เนรมิตรหนัง ฟิล์ม จำกัด โดยบริษัทฯ ได้เพิ่มทุนจดทะเบียนอีก 100 ล้านบาท (ชำระเต็ม) ให้กับเนรมิตรหนัง ฟิล์ม รวมเป็น 115 ล้านบาท
เนรมิตรหนัง ฟิล์ม ผลิตภาพยนตร์หลากหลายแนวเช่น แนวไซไฟผจญภัย, ผี-สยองขวัญ, โรแมนติก-คอเมดี, แนววาย ฯลฯ
พ.ศ. 2567 เนรมิตรหนัง ฟิล์ม ได้ร่วมงานกับวอร์เนอร์บราเธอส์เป็นผู้จัดจำหน่ายหนังเรื่อง ตาคลี เจเนซิส เพื่อออกฉายต่างประเทศ
ผลงาน > ภาพยนตร์

| ปี | ลำดับ | ชื่อ | ผู้กำกับ | นักแสดง | วันออกฉาย | รายได้ (กรุงเทพฯ ปริมณฑล และเชียงใหม่) | รายได้รวมทั่วประเทศ |
| --- | --- | --- | --- | --- | --- | --- | --- |
| 2564 | 1 | 4 KINGS อาชีวะ ยุค 90 | พุฒิพงษ์ นาคทอง | อารักษ์ อมรศุภศิริ อิชณน์กร พึ่งเกียรติรัศมี ภูมิ รังษีธนานนท์ ณัฏฐ์ กิจจริต สิราษฎร์ อินทรโชติ อัครินทร์ อัครนิธิเมธรัฐ | 9 ธันวาคม | 69.82 ล้านบาท  | 170.00 ล้านบาท |
| 2565 | 2 | Leio โคตรแย้ยักษ์ | ชาลิต ไกรเลิศมงคล ชิตพล เรืองกัลป์ | พิชญะ นิธิไพศาลกุล ธนันต์ธรญ์ นีระสิงห์ ศุภชัย สุวรรณอ่อน ณัฐชา เดอซูซ่า | 28 กรกฎาคม | 2.06 ล้านบาท | 5.50 ล้านบาท   |
| 2565 | 3 | คืนหมีฆ่า | ลี ทองคำ กานต์พงศ์ บรรจงพินิจ | เขมนิจ จามิกรณ์ เศรษฐพงศ์ เพียงพอ ศนันธฉัตร ธนพัฒน์พิศาล ภัชทา จันทร์เงิน ชนกันต์ อาพรสุทธินันท์ ปาณิสรา ริกุลสุรกาน อัครวุฒิ มังคลสุต ธีรพงศ์ เหลียวรักวงศ์ | 1 กันยายน | 2.90 ล้านบาท | 5.00 ล้านบาท |
| 2565 | 4 | 100 ร้อยขา | ชาลิต ไกรเลิศมงคล  ภาคภูมิ วงษ์จินดา   พิรัชต์  นิธิไพศาลกุล | พิรัชต์  นิธิไพศาลกุล ชัญญา แม็คคลอรี่ย์ เบนจามิน โจเซฟ วาร์นี ชนิดาภา พงศ์ศิลป์พิพัฒน์ วรรณปิยะ ออมสินนพกุล กุลฑีรา ยอดช่าง เดวิด อัศวนนท์ | 6 ตุลาคม | 1.00 ล้านบาท | 2.15 ล้านบาท |
| 2566 | 5 | แสงกระสือ 2 | ปภังกร ปุณจันทรักษ์ | ชัญญา แม็คคลอรี่ย์ กฤษณภูมิ พิบูลสงคราม กฤษดา แคลปป์ โจ คัมมินส์ นพชัย ชัยนาม ภูมิภัทร ถาวรศิริ | 30 มีนาคม | 6.50 ล้านบาท  | 10.00 ล้านบาท   |
| 2566 | 6 | ปล้นทะลุไมล์ | ศ.แสนชัย | จิรายุ ละอองมณี ณิชชา โชคประจักษ์ชัด รัชชานนท์ สุประกอบ ชาลีดา กิลเบิร์ต | 9 พฤศจิกายน | ไม่ปรากฏรายได้เนื่องจากภาพยนตร์เรื่องนี้ได้ฉายผ่านแพล็ตฟอร์มของทาง Prime Video  | ไม่ปรากฏรายได้เนื่องจากภาพยนตร์เรื่องนี้ได้ฉายผ่านแพล็ตฟอร์มของทาง Prime Video  |
| 2566 | 7 | ดอยบอย | นนทวัฒน์ นำเบญจพล | อวัช รัตนปิณฑะ อารักษ์ อมรศุภศิริ ภูมิภัทร ถาวรศิริ ปาณิสรา ริกุลสุรกาน อรจิรา แหลมวิไล | 23 พฤศจิกายน | ไม่ปรากฏรายได้เนื่องจากภาพยนตร์เรื่องนี้ได้ฉายผ่านแพล็ตฟอร์มของทาง NETFLIX  | ไม่ปรากฏรายได้เนื่องจากภาพยนตร์เรื่องนี้ได้ฉายผ่านแพล็ตฟอร์มของทาง NETFLIX  |
| 2566 | 8 | 4 KINGS 2 | พุฒิพงษ์ นาคทอง | สมพล รุ่งพาณิชย์ อุกฤษ วิลลีย์ บรอด ดอนกาเบรียล สุทธิรักษ์ ทรัพย์วิจิตร สิราษฎร์ อินทรโชติ เบนจามิน โจเซฟ วาร์นี ทศพล หมายสุข ภัทร เอกแสงกุล ณัฐวุฒิ เจนมานะ อินทิรา เจริญปุระ ธามไท แพลงศิลป์ | 30 พฤศจิกายน | 95.17 ล้านบาท  | 235.9 ล้านบาท  |
| 2567 | 9 | มอร์ริสัน | พุทธิพงษ์ อรุณเพ็ง | จุลจักร จักรพงษ์ ชิชา อมาตยกุล โจ คัมมินส์ | 11 เมษายน | 1.10 แสนบาท  | ไม่ปรากฏรายได้ทั่วประเทศของภาพยนตร์ |
| 2567 | 10 | แดนสาป | ภาณุ อารี  | อนันดา เอเวอริงแฮม เจนนิษฐ์ โอ่ประเสริฐ บรอนต์ ปาลาเร่ สีดา พัวพิมล | 11 กรกฎาคม | 8.49 ล้านบาท  | 22.00 ล้านบาท  |
| 2567 | 11 | ตาคลี เจเนซิส | ชูเกียรติ ศักดิ์วีระกุล | พอลล่า เทเลอร์ ปีเตอร์ คอร์ป ไดเรนดัล  วนรัตน์ รัศมีรัตน์ ณัฐชา นีน่า เจสซิกา พาโดวัน อินทิรา เจริญปุระ นารา เทพนุภา | 12 กันยายน |  |  |
| 2567 | 12 | วัยหนุ่ม 2544 | พุฒิพงษ์ นาคทอง | ณัฏฐ์ กิจจริต อิชณน์กร พึ่งเกียรติรัศมี อารักษ์ อมรศุภศิริ เบนจามิน โจเซฟ วาร์นี ทศพล หมายสุข อรุณพงศ์ นราพันธ์ ภูมิภัทร ถาวรศิริ | 28 พฤศจิกายน | 53.99 ล้านบาท | 122 ล้านบาท |
| 2568 | 13 | สวัสดีวันจันทร์(ส) | ชาคร ไชยปรีชา | โอบนิธิ วิวรรธนวรางค์ ปุญญ์ปรีดี คุ้มพร้อม รอดสวาสดิ์ ปูน มิตรภักดี ชัชชวิศ เตชะรักษ์พงศ์ วริศรา จิตปรีดาสกุล | 20 กุมภาพันธ์ |  |  |
สถาบันการเงิน

สถาบันการเงิน หมายถึง หน่วยงานธุรกิจในระบบการเงิน ที่ทำหน้าที่เป็นตัวกลางให้บริการทางการเงินแก่ลูกค้า โดยการระดมทุนไปใช้ในการปล่อยกู้ หรือลงทุน และมีภาระต้องคืนเงินตามเงื่อนไขที่กำหนด รวมทั้งรับการชำระเงินและทำธุรกรรมทางการเงินประเภทต่างๆ โดยทั่วไปแล้ว สถาบันการเงินมี 2 ประเภทใหญ่ๆ ได้แก่
บริษัทรับฝากเงิน – ธนาคารพาณิชย์ บริษัทเงินทุน บริษัทเครดิตฟองซิเอร์ สถาบันการเงินเฉพาะกิจของรัฐ สหกรณ์ออมทรัพย์และสหกรณ์เครดิตยูเนี่ยน กองทุนรวมประเภทตลาดเงิน
บริษัทไม่รับฝากเงิน – กองทุนรวมบริษัทประกันภัย กองทุนสำรองเลี้ยงชีพ กองทุนบำเหน็จบำนาญข้าราชการ บรรษัทบริหารสินทรัพย์ บริษัทหลักทรัพย์บริษัทประกันภัย บริษัทลิสซิ่ง บริษัทบัตรเครดิต บริษัทสินเชื่อบุคคล นาโนไฟแนนซ์ พิโกไฟแนนซ์ สหกรณ์ โรงรับจำนำ
หน่วยงานที่กำกับสถาบันการเงินในประเทศไทย

| หน่วยงานกำกับ | สถาบันการเงิน |
| --- | --- |
ธนาคารแห่งประเทศไทย:  ธนาคารพาณิชย์  ธนาคารพาณิชย์เพื่อรายย่อย  ธนาคารพาณิชย์ที่เป็นบริษัทลูกของธนาคารต่างประเทศ  สาขาของธนาคารต่างประเทศ  บริษัทเงินทุน  บริษัทเครดิตฟองซิเอร์  สถาบันการเงินเฉพาะกิจของรัฐ  สำนักงานผู้แทนธนาคารพาณิชย์ต่างประเทศ  บริษัทบริหารสินทรัพย์ (บบส.)  ผู้ให้บริการสินเชื่อส่วนบุคคลภายใต้การกำกับ  ผู้ให้บริการสินเชื่อรายย่อยเพื่อการประกอบธุรกิจภายใต้การกำกับ (นาโนไฟแนนซ์)  ผู้ให้บริการการชำระเงินทางอิเล็กทรอนิกส์ (e-Payment)  ผู้ให้บริการด้านการแลกเปลี่ยนเงินหรือโอนเงินตราต่างประเทศ  บริษัทข้อมูลเครดิตแห่งชาติ
กระทรวงการคลัง (ประเทศไทย):  กองทุนสำรองเลี้ยงชีพ  กองทุนบำเหน็จบำนาญข้าราชการ  สินเชื่อรายย่อยระดับจังหวัดภายใต้การกำกับ (พิโกไฟแนนซ์)
ก.ล.ต.:  บริษัทหลักทรัพย์  บริษัทหลักทรัพย์จัดการกองทุน
คปภ.:  กองทุนรวมบริษัทประกันภัย
กรมส่งเสริมสหกรณ์:  สหกรณ์
จังหวัดหนองคาย

| จังหวัดหนองคาย |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Nong Khai
จากซ้ายไปขวา บนลงล่าง:  ท่าเสด็จ  ทิวทัศน์หนองคายจากมุมสูง  วัดโพธิ์ชัย พระอารามหลวง  สถานีรถไฟหนองคาย  สะพานมิตรภาพไทย–ลาว 1  ศาลาแก้วกู่  วัดพระธาตุบังพวน  น้ำตกธารทอง 
   ธง ตรา
คำขวัญ: วีรกรรมปราบฮ่อ หลวงพ่อพระใส สะพานไทย-ลาว
แผนที่ประเทศไทย จังหวัดหนองคายเน้นสีแดงแผนที่ประเทศไทย จังหวัดหนองคายเน้นสีแดง
ประเทศ:  ไทย
การปกครอง
 • ผู้ว่าราชการ : สมภพ สมิตะสิริ   (ตั้งแต่ พ.ศ. 2567) 
 • นายก อบจ. : วุฒิไกร ช่างเหล็ก   (ตั้งแต่ พ.ศ. 2568) 
พื้นที่
 • ทั้งหมด: 3,027.280 ตร.กม. (1,168.839 ตร.ไมล์)
อันดับพื้นที่: อันดับที่ 61
ประชากร (พ.ศ. 2566)
 • ทั้งหมด: 514,021 คน
 • อันดับ: อันดับที่ 51
 • ความหนาแน่น: 169.79 คน/ตร.กม. (439.8 คน/ตร.ไมล์)
 • อันดับความหนาแน่น: อันดับที่ 20
รหัส ISO 3166: TH-43 
ชื่อไทยอื่น ๆ: หนองค่าย, บ้านไผ่, หนองหมากคาย
สัญลักษณ์ประจำจังหวัด
 • ต้นไม้: ชิงชัน
 • ดอกไม้: ชิงชัน
 • สัตว์น้ำ: ปลายี่สก
ศาลากลางจังหวัด
 • ที่ตั้ง: ภายในศูนย์ราชการจังหวัดหนองคาย ถนนมิตรภาพ ตำบลหนองกอมเกาะ อำเภอเมืองหนองคาย จังหวัดหนองคาย 43000
 • โทรศัพท์: 0 4241 2678
เว็บไซต์: http://www.nongkhai.go.th
 
 ส่วนหนึ่งของสารานุกรมประเทศไทย
หนองคาย เป็นจังหวัดในภาคตะวันออกเฉียงเหนือตอนบนของประเทศไทย มีอาณาเขตติดต่อกับจังหวัดบึงกาฬ จังหวัดสกลนคร จังหวัดอุดรธานี และจังหวัดเลย และยังมีชายแดนติดต่อกับแขวงเวียงจันทน์ นครหลวงเวียงจันทน์ และแขวงบอลิคำไซของประเทศลาว จังหวัดหนองคายมีพื้นที่แคบแต่ยาว และมีชื่อเสียงด้านวัฒนธรรมและการท่องเที่ยว โดยเฉพาะการชมบั้งไฟพญานาคในเทศกาลวันออกพรรษา
ภูมิศาสตร์ > ที่ตั้งและอาณาเขต

จังหวัดหนองคาย มีเนื้อที่ประมาณ 3,026.534 ตารางกิโลเมตร หรือประมาณ 1,891,583 ไร่ (นับเป็นจังหวัดที่มีขนาดเล็กที่สุดของภาคอีสาน โดยพื้นที่ทั้งหมดก่อนที่จังหวัดบึงกาฬจะแยกตัวไป มีประมาณ 7,332 ตารางกิโลเมตร) ลักษณะเป็นรูปยาวเรียงทอดไปตามลำน้ำโขง ซึ่งเป็นเส้นกั้นเขตแดนกับประเทศลาว มีความยาวทั้งสิ้น 195 กิโลเมตร ความกว้างของพื้นที่ที่ทอดขนานไปตาม ลำน้ำโขงโดยเฉลี่ย 20 - 25 กิโลเมตร ห่างจากกรุงเทพมหานครตามทางหลวงแผ่นดินสาย 2 (มิตรภาพ) ประมาณ 615 กิโลเมตร และมีอาณาเขตติดต่อกับจังหวัดใกล้เคียงดังนี้
ทิศเหนือ ติดต่อกับกำแพงนครเวียงจันทน์ เขตเมืองหลวงของประเทศลาว โดยมีแม่น้ำโขงเป็นแนวพรมแดน
ทิศตะวันออก ติดต่อกับอำเภอปากคาด และอำเภอโซ่พิสัย จังหวัดบึงกาฬ
ทิศใต้ ติดต่อกับอำเภอบ้านม่วง จังหวัดสกลนคร อำเภอเพ็ญ อำเภอสร้างคอม อำเภอบ้านดุง อำเภอนายูง และอำเภอบ้านผือ จังหวัดอุดรธานี
ทิศตะวันตก ติดต่อกับอำเภอปากชม จังหวัดเลย
การเมืองการปกครอง > การปกครองส่วนภูมิภาค

การปกครองแบ่งออกเป็น 9 อำเภอ 62 ตำบล 678 หมู่บ้าน มีรายชื่ออำเภอตามหมายเลขในแผนที่ดังนี้
| แผนที่> .หมาย เลข | แผนที่> .ชื่ออำเภอ | แผนที่> .จำนวน ตำบล | แผนที่> .ประชากร (พ.ศ. 2563) | แผนที่> .พื้นที่ (ตร.กม.) | แผนที่> .ความหนาแน่น (คน/ตร.กม.) |
| --- | --- | --- | --- | --- | --- |
| 1 | อำเภอเมืองหนองคาย | 16 | 150,438 | 607.5 | 247.64 |
| 2 | อำเภอท่าบ่อ | 10 | 82,368 | 355.3 | 231.83 |
| 3 | อำเภอโพนพิสัย | 11 | 98,281 | 642.7 | 152.92 |
| 4 | อำเภอศรีเชียงใหม่ | 4 | 30,072 | 198.0 | 151.88 |
| 5 | อำเภอสังคม | 5 | 25,548 | 449.7 | 56.81 |
| 6 | อำเภอสระใคร | 3 | 26,541 | 210.9 | 143.50 |
| 7 | อำเภอเฝ้าไร่ | 5 | 50,912 | 255.9 | 198.95 |
| 8 | อำเภอรัตนวาปี | 5 | 37,990 | 204.007 | 186.22 |
| 9 | อำเภอโพธิ์ตาก | 3 | 15,284 | 102.5 | 149.11 |
| รวม | รวม | 62 | 517,434 | 3,027.280 | 170.92 |
การเมืองการปกครอง > การปกครองส่วนท้องถิ่น

องค์กรปกครองส่วนท้องถิ่นในจังหวัดหนองคาย ได้แก่ องค์การบริหารส่วนจังหวัดหนองคาย และองค์กรปกครองส่วนท้องถิ่นระดับล่าง 66 แห่ง ประกอบด้วย เทศบาล 19 แห่ง แบ่งเป็นเทศบาลเมือง 2 แห่ง (ซึ่งคือเทศบาลเมืองหนองคาย และเทศบาลเมืองท่าบ่อ) และเทศบาลตำบล 17 แห่ง ที่เหลือเป็นองค์การบริหารส่วนตำบลจำนวน 48 แห่ง โดยเทศบาลทั้งหมดแบ่งตามอำเภอในจังหวัดหนองคาย มีดังนี้
| --- | --- |
 อำเภอเมืองหนองคาย เทศบาลเมืองหนองคาย  เทศบาลตำบลเวียงคุก  เทศบาลตำบลหนองสองห้อง  เทศบาลตำบลหาดคำ  เทศบาลตำบลโพธิ์ชัย  เทศบาลตำบลกวนวัน  เทศบาลตำบลวัดธาตุ  เทศบาลตำบลปะโค  เทศบาลตำบลบ้านเดื่อ  อำเภอท่าบ่อ เทศบาลเมืองท่าบ่อ  เทศบาลตำบลโพนสา  เทศบาลตำบลบ้านถ่อน  เทศบาลตำบลกองนาง:  อำเภอโพนพิสัย เทศบาลตำบลโพนพิสัย  เทศบาลตำบลสร้างนางขาว  อำเภอศรีเชียงใหม่ เทศบาลตำบลศรีเชียงใหม่  เทศบาลตำบลหนองปลาปาก  อำเภอสังคม เทศบาลตำบลสังคม  อำเภอเฝ้าไร่ เทศบาลตำบลเฝ้าไร่
ประชากร

| ปี | ประชากร | ±% |
| --- | --- | --- |
|  2549  | 899,580 | —     |
|  2550  | 902,618 | +0.3% |
|  2551  | 906,877 | +0.5% |
|  2552  | 907,250 | +0.0% |
|  2553  | 912,937 | +0.6% |
|  2554  | *509,870 | —     |
|  2555  | 512,439 | —     |
|  2556  | 514,943 | +0.5% |
|  2557  | 517,260 | +0.4% |
|  2558  | 519,580 | +0.4% |
|  2559  | 520,363 | +0.2% |
|  2560  | 521,886 | +0.3% |
* ปี พ.ศ. 2554 ประชากรจังหวัดหนองคายลดลงเนื่องจากการจัดตั้งจังหวัดบึงกาฬ  ที่มา: สำนักบริหารการทะเบียน
ประชากร > กลุ่มชาติพันธุ์

เนื่องจากจังหวัดหนองคายมีชายแดนติดต่อกับประเทศลาวกว่า 200.82 กิโลเมตร และเป็นเมืองหน้าด่านในการทำสงครามในสมัยก่อน จึงทำให้มีการกวาดต้อนอพยพผู้คนจากทั้งฝั่งประเทศลาวและไทย (ในปัจจุบัน) ข้ามไปมา จึงทำให้มีกลุ่มคนหลายชาติพันธุ์ในจังหวัดหนองคาย แต่อย่างไรก็ตามในบันทึกทางประวัติศาสตร์ ได้บ่งบอกว่ามีกลุ่มคนที่อาศัยเป็นเมืองอยู่ในบริเวณนี้อยู่เดิม ได้แก่ เมืองพานพร้าว (อำเภอศรีเชียงใหม่) และเมืองปากห้วยหลวง (อำเภอโพนพิสัย) ซึ่งเป็นหนึ่งในอาณาจักรล้านช้าง
การอพยพครั้งที่สำคัญ มีดังต่อไปนี้
เจ้าพระยาจักรี (รัชกาลที่ 1) ในสมัยกรุงธนบุรี ได้ตีเมืองเวียงจันทน์ ต่อมาใน พ.ศ. 2321 ได้กวาดต้อนผู้คนจากเวียงจันทน์ มาไว้ที่พานพร้าว ปะโค เวียงคุก
สมัยเจ้าอนุวงศ์ พ.ศ. 2369 มีการกวาดต้อนผู้คนในเขตหัวเมือง ไปไว้ที่เวียงจันทน์
พ.ศ. 2371 เจ้าพระยาบดินทรเดชา (สิงห์ สิงหเสนี) รบชนะเจ้าอนุวงศ์ กวาดต้อนผู้คนกลับมาไว้ฝั่งไทย
สมัยสงครามอินโดจีน พ.ศ. 2436 มีการอพยพมาอยู่ฝั่งไทยเกือบครึ่งเมือง โดยพระยาศรีสุรศักดิ์ เจ้าเมืองบริคัณฑนิคม มาอยู่บ้านหนองแก้ว (ปัจจุบันคือ อำเภอรัตนวาปี) และพระกุประดิษฐ์บดี เจ้าเมืองจันทบุรี อพยพมาบ้านท่าบ่อเกลือ (ปัจจุบันคือ อำเภอท่าบ่อ)
ในปัจจุบันกลุ่มคนที่อพยพมาอยู่ในเขตจังหวัดหนองคาย ได้มีการปรับตัวและปรับเปลี่ยนเอกลักษณ์เฉพาะตัวให้กลมกลืนกับชาวพื้นเมืองที่ตั้งถิ่นฐานอยู่เดิมจนแทบไม่เห็นความแตกต่าง ทั้งการแต่งกาย ที่อยู่อาศัย ประเพณีต่าง ๆ จะสังเกตได้เฉพาะสำเนียงของภาษาพูด ที่ยังคงเหลือเค้าให้ทราบว่า เดิมเป็นชนเผ่าไหน  ซึ่งพอจำแนก ได้ดังนี้
กลุ่มชาวลาวเวียงจันทน์ เนื่องจากมีอาณาเขตที่ใกล้เคียงกับเวียงจันทร์ จึงน่าจะเรียกว่าชาวเวียงจันทน์ ถือว่าเป็นกลุ่มชนที่มากที่สุดในจังหวัดหนองคาย โดยเฉพาะท้องที่อำเภอ อำเภอเมืองหนองคาย, อำเภอท่าบ่อ, อำเภอศรีเชียงใหม่, อำเภอโพธิ์ตาก และอำเภอโพนพิสัย
กลุ่มชาวไทอีสาน/ลาวอีสาน เนื่องจากเดิมเป็นอาณาจักรล้านช้างจึงนับเป็นกลุ่มลาวล้านช้างด้วยแต่ถึงอย่างไร หน้าตา ผิวพรรณ สำเนียงการพูด ก็แตกต่างจากชาวลาวเวียงจันทน์
กลุ่มไทพวน มีถิ่นฐานเดิมจากเมืองพวน แขวงเชียงขวาง ประเทศลาว  อาศัยอยู่ที่อำเภอศรีเชียงใหม่
กลุ่มไทลื้อ/ไทด่าน/ไทเหนือ เป็นกลุ่มที่อพยพมาจากเมืองหลวงพระบางและอำเภอด่านซ้าย จังหวัดเลย ปัจจุบันอยู่ที่อำเภอสังคมและอำเภอโพธิ์ตาก
กลุ่มคนญวน อพยพมาในสมัยสงครามอินโดจีน พร้อมๆ กับเจ้าเมืองจันทบุรี มาอยู่ที่อำเภอท่าบ่อ
ตามประวัติศาสตร์เดิม มีกลุ่มคนที่เป็นชาติพันธุ์ต่างๆ อพยพมาที่จังหวัดหนองคายมากกว่านี้ แต่ปัจจุบัน ไม่สามารถหาหลักฐาน หรือ สิ่งบอกเหตุว่าเป็นชนกลุ่มนั้นๆ หรือไม่  เนื่องจากมีการกลมกลืนกันเป็นไทอีสาน เกือบหมดแล้ว และมีบางส่วนที่เป็นกลุ่มคนที่อพยพมาจากจังหวัดอื่นๆ มาตั้งถิ่นฐานในอำเภอรัตนวาปี และอำเภอโพนพิสัย ซึ่งเรียกว่า ไทครัว เพราะในหมู่บ้านหนึ่งๆ จะมาจากหลากหลายจังหวัดและไม่สามารถสืบสานชาติพันธุ์ได้และปัจจุบันก็กลมกลืนกับชาวบ้านที่อาศัยอยู่เดิมเกือบหมดแล้ว
ประชากร > การศึกษา

บทความหลัก: รายชื่อโรงเรียนในจังหวัดหนองคาย
จังหวัดหนองคาย มีสถาบันการศึกษาหลายแห่ง โดยแบ่งเป็นระดับประถมศึกษา ทั้งหมด 2 เขต และมัธยมศึกษาอีก 1 เขต ซึ่งครอบคลุมโรงเรียนมัธยมศึกษาในจังหวัดหนองคายทั้งหมด 31 แห่ง นอกจากนี้ยังมีโรงเรียนมัธยมศึกษาในสังกัดองค์การบริหารส่วนจังหวัดหนองคายอีก 1 แห่ง
สถานศึกษาในระดับอาชีวศึกษาทั้งรัฐและเอกชน ปัจจุบันอยู่ในกำกับดูแลของสำนักงานคณะกรรรมการการอาชีวศึกษาทั้งหมด ส่วนสถานศึกษาระดับอุดมศึกษาที่สำคัญ ได้แก่ มหาวิทยาลัยราชภัฏมหาสารคาม ศูนย์หนองคาย, สถาบันการอาชีวศึกษาภาคตะวันออกเฉียงเหนือ 1, มหาวิทยาลัยขอนแก่น วิทยาเขตหนองคาย และมหาวิทยาลัยมหาจุฬาลงกรณราชวิทยาลัย วิทยาเขตหนองคาย
ประชากร > สาธารณสุข

| --- | --- |
 โรงพยาบาลทั่วไป โรงพยาบาลหนองคาย โรงพยาบาลชุมชน โรงพยาบาลหนองคาย 2  โรงพยาบาลสมเด็จพระยุพราชท่าบ่อ  โรงพยาบาลโพนพิสัย  โรงพยาบาลศรีเชียงใหม่  โรงพยาบาลสระใคร  โรงพยาบาลสังคม:  โรงพยาบาลโพธิ์ตาก  โรงพยาบาลเฝ้าไร่  โรงพยาบาลรัตนวาปี โรงพยาบาลเอกชน โรงพยาบาลรวมแพทย์ อำเภอเมืองหนองคาย  โรงพยาบาลหนองคาย - วัฒนา อำเภอเมืองหนองคาย  โรงพยาบาลพิสัยเวช อำเภอโพนพิสัย
เศรษฐกิจ > เกษตรกรรม

ประชากรโดยส่วนมากจะประกอบอาชีพทางการเกษตร เช่น ทำนา ทำสวน ทำไร่ ใช้ประโยชน์ที่ดินส่วนใหญ่เพื่อการเกษตร คิดเป็นร้อยละ 57.29 ของพื้นที่จังหวัด หรือ 2,625,441 ไร่ ซึ่งพืชเศรษฐกิจที่สำคัญ ได้แก่ ข้าว (นาปี) และยางพารา
นอกจากนั้น ยังมีการเลี้ยงปศุสัตว์และการทำประมง โดยปศุสัตว์ที่มีมูลค่าผลผลิตมากที่สุด คือ ไก่ไข่ สุกร โคพื้นเมือง เป็ดไข่ ไก่เนื้อ กระบือ เป็ดเนื้อ และโคพันธุ์ ส่วนด้านการประมงนั้น มีทั้งการเลี้ยงสัตว์น้ำในบ่อดิน บ่อซีเมนต์ กระชัง การจับสัตว์น้ำในแหล่งน้ำธรรมชาติ การจับสัตว์น้ำในแม่น้ำโขง และการจับสัตว์น้ำในแหล่งน้ำอื่น ๆ